text: Við sínum lætta lyndi minnir henda óføra gentan okkum á, at vit liva í samljóði við náttúruna og tí noyðast at vísa henni takksemi og virðing. Imani orðar henda boðskapin á einfaldan hátt: Her eru vit, undir sólini og skýggjunum. Eg eigi eina fitta mammu, hønu mína Roro, og eg eigi meg sjálva. Kann mann ynskja sær meiri?
text: #000001
text: Imani Lillian Mau dugir bæði at telja upp í hundrað og eitt og at fara eftir vatni hinumegin fjallið. Í landinum, har Imani býr, er viðhvørt turkur, og viðhvørt regnar tað alt ov illa. Tí vaksa maisini ikki altíð so væl, og tá Imani ein dagin er svong, roynir hon at eta gras eins og geitirnar. Ein av grannunum í bygdini roynir at lumpa hini at keypa snild tól frá sær til at fanga regnskýggj, tá tað er turkur, og sólstrálur, tá tað er regnflóð. Ein dagin ákærir hann Imani fyri at hava stolið frá sær, men tað angrar hann skjótt.
text: #000002
text: Eta gras er ein stuttlig og nemandi søga, har myndirnar tala eins nógv og orðini. Bókin er innbundin, 24 síður long og til tey umleið 3-6 ára gomlu. Rithøvundurin Sami Said, sum er úr Eritrea og Svøríki, hevur skrivað bókina. Skaldsøga hansara Människan är den vackraste staden var í 2019 í uppskoti til Bókmentavirðisløn Norðurlandaráðsins. Í tí sambandi vitjaði rithøvundurin í Føroyum á Bókadøgum. Svenski myndprýðarin og rithøvundurin Sven Nordqvist, sum vit eitt nú kenna frá bókunum um Mammu Muog Pettson og Findus, hevur myndprýtt bókina. Sanna A. Dahl hevur týtt úr svenskum.
text: #000003
text: Føroyar lesa skal vera við til at skapa lesigleði, seta føroyska málið í miðdeplin og skapa karmar fyri eini góðari lesimentan.
text: #000004